runetrust/blame-folketinget-dk huggingface dataset:
Jørgen Arbo-Bæhr (EL), 2005-11-02:
Så må jeg sige, at den gruppe mennesker, vi taler om her, altså har en arbejdsevne, men det er, som om Enhedslisten og Det Radikale Venstre meget gerne vil fremstille det her, som om vi vil tvinge mennesker, som ingen arbejdsevne har, til at arbejde.
Jens Henrik Thulesen Dahl (DD), 2025-05-07:
Mener ministeren, at landets hospitaler og øvrige kritiske sundhedsfunktioner er beredskabsmæssigt rustet til at håndtere tilfælde af f.eks. strømsvigt som følge af fjendtlige angreb eller lignende, hvor forbundne systemer og maskiner bryder ned og fejler på samme tid, og hvad er ministerens holdning til at følge op fra nationalt hold og bistå kommuner og regioner med at sikre, at deres beredskaber er tilstrækkeligt opdateret i lyset af det nuværende trusselsbillede?
Martin Lidegaard (RV), 2017-01-31:
Hvis man forestillede sig, at der ikke var væbnede konflikter, og hvis man forestillede sig, at der ikke var regimer, hverken i øst eller syd, som fremmede alle de her konflikter, og som så stort på, hvad deres befolkningers ve og vel var, men fremmede en bæredygtig udvikling, også økonomisk, så tror jeg ikke, at vi ville have så mange af de udfordringer, som vi har i dag.
Lars-Christian Brask (LA), 2023-02-21:
Det er et lovforslag, som er med til at gøre os uafhængige af russisk olie og gas – specielt set i lyset af de seneste nyheder, der er kommet ud i dag – og et lovforslag, der er med til at fremme den grønne omstilling, og som også understøtter landdistriktsområderne.
Rune Lund (EL), 2016-05-19:
Det er også vigtige emner, men det må ikke være emner, som bliver bragt på bane med det formål at snige sig uden om den diskussion, der handler om, at vi skal have den rigtige økonomi til, at de ansatte i vores sundhedsvæsen kan levere den ydelse til borgerne, som de allerhelst vil levere, og som er den fagligt forsvarlige ydelse.
Fatma Øktem (V), 2020-04-22:
er jo, at deres eneste indtægtskilde er deres billetsalg, og det vil sige, at hele deres indtægt er reduceret med 100 pct. lige nu, og det kan da godt være, at det er glædeligt, for ministeren siger så, at de nu kan komme til at få nogle svar på nogle af spørgsmålene.
Kristian Thulesen Dahl (DF), 2020-06-16:
Men det andet – og det er det, der er vigtigst for mig – er det rent principielle, altså at en folkepensionist, der har kæmpet hele sit liv for at være med til at bygge det her velfærdssamfund op, nu får det samme som den flygtning, der er kommet til Danmark for måske 3 år siden, og som er på hjemsendelsesydelse, altså at de to mennesker med den aftale, der nu er lavet, og som Dansk Folkeparti af den her grund holdt sig uden for, får det samme beløb fra staten til efteråret.
Benny Engelbrecht (S), 2026-02-26:
For sandheden er jo også den, at selv om der er opsat nogle objektive kriterier for, hvem pengene udbetales til, som bl.a. omfatter, hvad man har af formue, hvis man eksempelvis er pensionist, og hvad man har af husstandsindkomst eller personlig indkomst som børnefamilie, så er det jo i sidste ende en selv, som beslutter, hvordan man indretter sit liv, og dermed selvfølgelig også, hvad ens udgiftsbehov er.
Per Larsen (KF), 2021-04-22:
Men noget af det er blevet klarlagt, bl.a. at statsminister Mette Frederiksen, fødevareminister Mogens Jensen, justitsminister Nick Hækkerup, erhvervsminister Simon Kollerup, finansminister Nicolai Wammen på et møde den 1. oktober fik overbragt bilag, hvor det klart fremgik, at hvis alle mink i Danmark skulle slås ihjel, skulle der et lovgrundlag til.
Louise Elholm (V), 2024-04-19:
Kongehuset er enormt afholdt i hele det danske rige, men også uden for det danske rige er der mange, der beundrer vores danske kongehus, og derfor mener jeg, det er vigtigt, at vi får moderniseret den økonomiske ramme, så vi sikrer, at de har det råderum, der er brug for, for at kunne udøve deres opgaver.
Elsebeth Gerner Nielsen (RV), 2004-02-20:
Jeg har noteret mig flere gange, at Det Konservative Folkeparti er meget optaget af at få statsinstitutioner flyttet ud til nogle af udkantsområderne, bl.a. med henblik på at skabe vækst og beskæftigelse, en strategi, jeg såmænd godt kan dele, selv om jeg godt ved, at det er vanskeligt.
Henrik Møller (S), 2021-01-12:
Men bekymringen er jo selvfølgelig på sigt, at noget af det, der er lagt op til i forslaget, er, at det så kan være 10 pct. af det samlede antal pladser, for det, jeg har hørt, er, at der er nogle, der siger: Jamen der er nogle enkelte personer, for hvem den her måde eventuelt at kunne bosætte sig på eller leve på er rigtig god.
Flemming Møller Mortensen (S), 2010-01-26:
Det er en udbredt holdning blandt Folketingets partier, at man fra politisk hold ikke skal blande sig i kirkelige anliggender, et princip, der i praksis hæmmes af, at dansk lovgivning netop blander sig i kirkens virke, når ægteskabsloven presser et forbud mod homoseksuelle ægteskaber ned over kirken.
Kristian Thulesen Dahl (DF), 1997-11-04:
Derfor vil vi afvise forslaget, som det ligger, og så selvfølgelig håbe på, når nu alligevel der ser ud til at være flertal for sandsynligvis at gennemføre forslaget, at man, når man får det evalueret, kan se, at det såmænd ikke var den rigtige vej at gå, og at man så bruger den evalueringserfaring, som vi tror man vil få på baggrund af det her, til at gribe fat om hovedproblemet i den danske struktur i stedet for hele tiden at ty til lappeløsninger.
Jeppe Kofod (S), 2009-05-19:
Endelig kunne man jo - og det tror jeg kommer til at betyde rigtig meget for den videre vækst for ulandene - lukke skattehuller, sikre, at multinationale selskaber kommer til at betale skat dér, hvor de udvinder ressourcer, og sikre en succesfuld afslutning af Doharunden.
Katrine Robsøe (RV), 2021-11-18:
Skal der lægges et loft ned over vores universitetsuddannelser igen, og skal man skære endnu mere på nogle af de uddannelser, som ellers er blevet holdt fri indtil nu, fordi der lige præcis er særlig – en helt særlig – efterspørgsel på dem fra vores virksomheder og vores erhvervsliv?
Lars Løkke Rasmussen (V), 2014-02-25:
Aftalen hviler også på en forudsætning om, at de udgifter – hvad er det, 1,3 mia. kr.? – der endnu ikke er fundet fuld finansiering til ude i overslagsårene, bliver finansieret, altså at regeringen giver et klart bud på, hvor de penge skal komme fra.
Rune Lund (EL), 2016-12-07:
Hvordan kan det være, at regeringen har så travlt med at skære ned mange steder – det kan være på kontanthjælpen i forhold til indførelse af et kontanthjælpsloft og en 225-timersregel; det er der ikke råd til – mens der søreme er råd til fortsat at have en skatteaftale på Nordsøen, som er så helt uhyggelig gunstig for olieselskaberne, som den er?
Frank Jensen (S), 2001-01-31:
Indsatsen koordineres af narkotika- og bevillingsafdelingen, men udføres i øvrigt i samarbejde med det lokale ordens- og kriminalpoliti, herunder nærpolitiet samt beredskabssektionen, den kriminalpræventive afdeling og også ved hjælp af Rigspolitichefens Nationale Efterforskningsstøttecenter.
Ole Hækkerup (S), 2010-11-30:
Man kunne i sådan en finanslovaftale også have valgt at kigge på nogle af de fossile brændsler i stedet for at kigge på kraft-varme, og det ville måske oven i købet have ligget smukkere i forlængelse af det, statsministeren sagde i sin åbningstale, om at Danmark skulle være uafhængig af de fossile brændsler.
Marlene Harpsøe (DF), 2011-05-02:
Jeg er ikke selv vidende om eller har hørt om, at det rent faktisk er sket i praksis, men det er sådan nogle ting, som vi kan spørge ind til under udvalgsbehandlingen, og vi kan få nogle tal på, hvor mange sager der egentlig har været f.eks. inden for de sidste 10 år, hvor der er sket en frakendelse for bestandig.
Ellen Trane Nørby (V), 2019-02-19:
Struktur spiller også en rolle, i forhold til om der er en struktur, der griber børn og unge, hvis man mistrives psykisk og har behov for et fagprofessionelt tilbud, det være sig psykologhjælp, det være sig psykoterapi, det være sig andre tilbud i forhold til også at kunne få professionel hjælp til nogle af de problemer, som man som barn og ung kan gå og rode med.
Margrete Auken (SF), 2001-04-27:
Det er selvfølgelig, fordi ingen herinde kunne drømme om at køre med 50 pct. overhastighed på motorveje, går jeg ud fra, men det er altså også, fordi det alt, alt, alt for sjældent bliver opdaget. Jeg vil da godt lige spørge hr. Arne Melchior, om han kan bekræfte, at vi f.eks. på motorvejene i fjor havde 40 dræbte.
Jan Petersen (S), 2007-02-01:
Så var hr. Ole Glahn i sin besvarelse inde på, at måske har regeringspartierne og Dansk Folkeparti ikke helt opfattet forslaget med den venlige hensigt, der var i det, for det her forslag er ikke et udtryk for, at vi synes, at det flertal, der er, skal have én på goddagen.
Kristian Thulesen Dahl (DF), 2016-12-05:
Vi tror jo også, at det at give dem i givet fald en mulig skattelettelse også vil være noget, der bliver omsat i forbrug, for der er jo også en større sandsynlighed for, at folk, der tjener ganske få penge, kommer ud og bruger pengene og forhåbentlig får lidt glæde af dem og på den måde også kan se værdien af at være i arbejde i stedet for f.eks. at være på kontanthjælp.
Søren Søndergaard (EL), 2004-11-24:
Men jeg havde et andet spørgsmål, og det går på det med engelskkundskaberne: Er det korrekt forstået, at Dansk Folkeparti har den opfattelse, at flygtninge sådan set lige så godt kan lære engelsk, mens de er i Danmark, som de kan lære dansk, fordi de alligevel – de fleste af dem i hvert fald – skal ud af landet?
Leif Mikkelsen (V), 2005-06-14:
Vi har fået en meget klar afgrænsning, hvor hovedorganisationerne inden for idræt, spejdere osv. spiller en helt anderledes aktiv rolle i at håndtere disse meget følsomme oplysninger, når der er en positiv attest, sådan at man får meget klar vejledning i, hvordan man skal behandle, hvordan man skal håndtere, opbevare og videregive.
Mikkel Bjørn (DF), 2025-04-10:
Næh, vi tror faktisk på, at man kan opdage nogle ting i det personlige møde i øjenhøjde, hvor man sidder og kigger folk i ansigtet, som man ikke kan opdage, når folk bare har udfyldt et skema, og de har krydset nogle felter af og taget en prøve i et lukket lokale.
Per Ørum Jørgensen (KF), 2007-02-20:
Der kan også være andre konventioner, der kunne være aktuelle, og så er det spørgsmålet, om det er staten, der skal definere de her ting, eller om vi hellere skal tilskynde til, at man på privat basis, ligesom man f.eks. ser med Max Havelaar, som flere har fremhævet, får fremmet de her ting og så sikrer, at der er gode oplysninger omkring de her ting.
Martin Lidegaard (RV), 2018-04-03:
Og det siger jeg ikke, fordi der ikke er fejl på ukrainsk side, det siger jeg ikke, fordi der ikke er tunge problemer med både demokratiseringsprocessen, antikorruptionsprocessen og også håndteringen af det russiske mindretal i Ukraine fra Kievs side, men jeg siger det, fordi hvis det begynder at snige sig ind som et narrativ, at det her er opstået internt i Ukraine ud af ingenting, så mener jeg simpelt hen, at det er forkert.
Jens Hald Madsen (V), 2006-12-05:
Jeg kan rent faktuelt konstatere, at man har fået en demokratisk valgt regering; jeg kan faktuelt se, at der er et parlament; jeg kan faktuelt se, at der sker genopbygning; jeg kan faktuelt se, at de tre gange, jeg har været i Irak i sydområdet, er der sket fremskridt i infrastrukturen.
Margrete Auken (SF), 1997-11-21:
Bare lige ganske kort til hr. Løgstrup Madsen: Jeg kan forstå, at vi skal tage udgangspunkt i virkeligheden. Men hvis vi nu bliver enige om dét og det så viser sig, at jeg har ret i, at trafikken er stigende - det kan være, at det er helt forkert, men lad os nu sige, at jeg har ret i det, og at den endda er steget så meget, at det kan ses, og det synes jeg jeg kan mærke, når jeg kører rundt i byen, hvad jeg har gjort i mange år, men hvis det altså også viser sig, at jeg har ret ifølge statistikken - så kan jeg forstå, at hr. Jens Løgstrup Madsen til gengæld også er klar til, at der skal gøres noget ved det, men det vil jeg godt have bekræftet. Og så vil jeg sige til hr. Kaj Ikast, at jeg tror, han skal prøve at læse nogle af de mange, mange rapporter, som også det ministerium, som han selv har været minister for, kan vise om, hvordan det er gået med trafikkens samlede forurening.
Ole Birk Olesen (LA), 2013-11-26:
Jeg synes ikke helt, at vi kan diskutere det her skatteforslag uden at diskutere, hvad pengene skal gå til, så derfor vil jeg lige minde om, at fra aftalen blev indgået mellem regeringen og Enhedslisten og Dansk Folkeparti, gik der kun ganske få døgn, til Dansk Folkepartis og Enhedslistens repræsentanter fra aftalen var ude at problematisere, om man nu kunne få passagerer nok til den timedrift, som er det endelige mål med, at man opkræver flere skatter hos olieselskaberne.
Christian H. Hansen (DF), 2003-01-30:
Derfor vil jeg gerne spørge ministeren: Hvis man kigger lidt tilbage på, hvilken debat der har været om dyretransporter, burde det så ikke have været sådan, at regeringen for lang tid siden havde præciseret, at det regelsæt, der efter justitsministerens oplysning forefindes, nu også skulle bruges?
Orla Hav (S), 2020-11-10:
Formanden har jo læst titlen på lovforslaget op, så jeg vil sige, hvad formålet med lovforslaget er, og det er at gennemføre en række ændringer af den finansielle lovgivning, der har til formål at øge forbrugerbeskyttelsen og investorbeskyttelsen samt at sikre et styrket og målrettet tilsyn på bl.a. bæredygtigheds-, hvidvask- og betalingsområdet.
Mikkel Dencker (DF), 2014-04-10:
Jeg har den oplevelse, at der forskes rigtig mange steder, ikke kun i Danmark, men i rigtig mange lande, i at udvikle vedvarende energi, og kommer vi dertil en dag, hvor vedvarende energi efterhånden bliver konkurrencedygtigt, hvor det kommer ned i samme pris som den fossile energi, så er det jo det naturlige valg alle steder – det kan vi vel godt være enige om – og det tror jeg er en udvikling der kommer før eller siden.
Dennis Flydtkjær (DF), 2016-01-19:
Det tror jeg der er behov for at man også her på Christiansborg gør noget ved, set i lyset af at der altså er nogle steder, hvor markedet fejler, og her skulle der i så fald være en hjælpende hånd til dem, som rammes af det, og som så vil få en hurtigere forbindelse.
Finn Sørensen (EL), 2016-04-26:
Det var et udmærket cirkulære om, hvordan man mener at staten og andre offentlige myndigheder bør anvende kravet om arbejdsklausuler, altså kravet om ordentlige løn- og ansættelsesvilkår, som en betingelse for at indgå en kontrakt med private virksomheder.
Jann Sjursen (KRF), 2003-05-14:
Det, der bare er problemet, som jeg ser det - nu har ministeren så sagt, at der i hvert fald er afsat 2 mio. kr.; det er dog bestemt bedre end ingenting - er selvfølgelig, at de, der rent faktisk sidder og arbejder med de ting her, egentlig har haft et løst økonomisk fundament.
Jesper Petersen (SF), 2009-10-23:
Med bankhemmeligheden som redskab blev der lukket helt af for information og gennemskuelighed på det finansielle marked, og det ender så med, at bankerne bliver rædselsslagne for at sidde tilbage med sorteper og ingen vil risikere at få andel i risikoen med de amerikanske boliglån, hvorefter de finansielle markeder som bekendt frøs totalt til is.
Keld Albrechtsen (EL), 1997-12-12:
Det er jeg meget ked af, og hvis Socialdemokratiet igen skulle ønske at få et samarbejde med venstrefløjen om de her ting, skal det naturligvis ikke skorte på samarbejdsvilje fra vores side. Men der må være et mindstemål af ansvarlighed, for at vi kan gå ind og være med til at bære sådanne love igennem.
Svend Auken (S), 1999-05-19:
Fødevareministeren gjorde en stor indsats i forbindelse med frølovgivningen, og det princip vil vi selvfølgelig fastholde, ellers kommer vi ud på den glidebane, som hr. Keld Albrechtsen med rette har advaret imod. Europa-Parlamentet udtalte sig om forslaget den 11. februar 1999 og stillede en lang række ændringsforslag.
Svend Erik Hovmand (V), 2002-01-31:
Hvis en mand, kvinde vinder en sag mod det store system, må det også være rigtigt, at så er vi parate til at betale. Jeg ved godt, at vi kan få evindelige diskussioner om honoraroppustning, og jeg skal gerne sige, at jeg følger denne sag og udviklingen i denne sag meget nøje.
Bjarne Laustsen (S), 2010-12-08:
Spørgsmålet lyder: Hvorfor er der et loft på 104 ture i handicapkørselen, hvor man bliver hentet ved entredøren, hvilket f.eks. kørestolsbrugere er meget afhængige af, når de skal til fysioterapi m.v., hvorefter de er overladt til at sidde og vente ved kantstenen i al slags vejr, hvilket i virkelighedens verden ikke kan lade sig gøre?
Tove Videbæk (KRF), 1999-12-09:
Kristeligt Folkeparti mener, det er meget vigtigt, at virksomheder, der gerne vil være med og tage et socialt ansvar og skabe fleksjob, får en hurtig, effektiv og kvalificeret hjælp til at finde rundt i og komme igennem junglen af love og paragraffer på området.
Poul Henrik Hedeboe (SF), 2006-04-05:
Det er oven i købet sådan, at fødevarekontrollen er frigjort fra det produktivitetskrav, der generelt gælder inden for statens område, netop af hensyn til, at der skulle være plads til at gennemføre omstruktureringen, og derfor har man altså friholdt den fra produktionsudviklingen.
Bjarne Laustsen (S), 2009-05-26:
De andre ting om, at man har lovet, at der ikke er nogen syge, der mister deres sygedagpenge, så længe de fortsat er syge, og at det her ændringsforslag kun hjælper 500 mennesker, men at der er 5.000 mennesker om året, der mister deres sygedagpenge, kan man simpelt hen ikke være bekendt i et velfærdssamfund.
Morten Bødskov (S), 2021-02-03:
Det gælder både i forhold til håndteringen af den forfærdelige sundhedskrise med de mange ofre, men også i forhold til den økonomiske krise, som jo i den grad også har mange ofre i form af desværre alt for mange arbejdsløse og alt for mange virksomheder, som har det hårdt, hvor nogle af dem har drejet nøglen om.
Martin Lidegaard (RV), 2005-12-07:
Endelig et tredje eksempel på noget, jeg har savnet: Man har gjort en del ud af at beskrive den synergieffekt, der kan være mellem transport af gods og transport af passagerer, og som faktisk ikke altid behøver at være til ulempe for miljøet, hvis det gøres på den rigtige måde, men hvor er indtænkningen i national godsstrategi, som handler om, hvordan man med fordel kan kombinere forskellige godsformer, og hvordan man kan målrette bedre og måske specialisere sig i bedre synergieffekter mellem passagerer og gods til fordel for både miljøet og økonomien i lufthavns- og flypolitikken?
Birthe Rønn Hornbech (V), 1999-11-25:
med familiens tarv at sige, at over for den unge pige, der altså har fået lov at få en studentereksamen i Danmark - jamen der skal vi stramme familiesammenføringsreglerne på en sådan måde, at hun ikke er under pres for at få en analfabet fra en lille landsby i Tyrkiet, der er flere hundrede år bagefter i kultur, og at hun ikke skal presses til det ægteskab.
Eva Flyvholm (EL), 2018-01-26:
Jeg vil ikke mene, det er et domænetab, at der bliver oprettet muligheden for at tage nye uddannelser på engelsk, så længe vi stadig væk har en situation, hvor langt, langt størstedelen af de studerende læser på dansk, og som vi kan se her, er det faktisk tilfældet, at det er fuldstændig uændret.
Peter Hummelgaard Thomsen (S), 2017-06-01:
Jeg synes stadig væk, når det generelt handler om international handel, at vi kan nå langt videre, og at aftalerne kan blive langt mere progressive, men her er vi trods alt – og vil ordføreren ikke medgive det – nået et væsentligt skridt i den rigtige retning ved, at der overhovedet nævnes og tages hensyn til bæredygtig udvikling, lønmodtagerrettigheder m.v.
Jann Sjursen (KRF), 1998-11-18:
Derfor skal der ikke herske tvivl om, at vi vil energiforskningsprogrammet alt godt fra Kristeligt Folkepartis side, og i den sammenhæng kan vi da synes, at det er en udmærket signaleffekt, som det får ved, at vi nu får samlet det hele i en selvstændig lov. Jeg synes, ligesom hr. Søren Kolstrup for lidt siden gav udtryk for på Enhedslistens vegne, at det kunne være udmærket i forbindelse med udvalgsarbejdet at se på nogle af formuleringerne i lovforslaget, måske for at få ændret på nogle af dem og få tilført nogle af formuleringerne, som jeg tror hr. Søren Kolstrup sagde det, fra »Energi 21«.
Jacob Jensen (V), 2009-09-08:
Mit spørgsmål går derfor i al sin enkelhed på, hvordan hr. Morten Østergaard har det med, at man tilsyneladende skal lægge stemmer til en politik på skatteområdet, som jeg jo ved ligger De Radikale meget på sinde, når den radikale nestor og skatteordfører, hr. Niels Helveg Petersen, har kaldt – og jeg citerer fra min egen hukommelse – den politik direkte dum.
Rasmus Jarlov (KF), 2020-12-08:
Det fremstår som en meget tvivlsom påstand, at det skulle være tilfældet, at nogle få 10.000 dyr skulle være et stort problem – eller 100.000 eller 200.000 for den sags skyld – når vi ved, at der findes omkring 20-30 millioner mink i udlandet, som ikke bliver slået ned.
Mette Frederiksen (S), 2009-04-22:
Jeg er faktisk lidt i tvivl om, om jeg skal takke ministeren for den her besvarelse, for det er jo bemærkelsesværdigt, at en socialminister først erkender eller indrømmer eller tilkendegiver - alt efter temperament at ministeren finder det problematisk, at der er sket en stigning i antallet af danskere, der lever i fattigdom, hvorefter ministeren så i samme åndedrag tilkendegiver, at alle kræfter skal sættes ind for at bekæmpe social udstødelse, og derefter, til trods for at vi kan se, at antallet af danskere, der lever i fattigdom, er støt stigende igennem de senere år, siger ministeren, at alle kræfter er lagt i og regeringen har gjort, hvad der skulle gøres.
Vibeke Peschardt (RV), 2001-05-04:
Det, der er min opgave, og det, som jeg føler som min opgave, er at opfordre landboerne, altså dem, der ejer de her virksomheder, til at finde ud af at gøre noget ved det i demokratiets navn, i stedet for at overlade det hundrede procent, som de jo gør, til de typer, der sammenlægger, for det er jo demokratiske forsamlinger.
Torsten Schack Pedersen (V), 2009-04-29:
Jo tak, det vil så modvirke alle tiltag for at gøre det mere attraktivt at arbejde og øge arbejdsudbuddet, det vil blot jage de dygtige, innovative iværksættere og andre, der bidrager markant til finansieringen af det danske velfærdssamfund, ud af landet
Ole Løvig Simonsen (S), 1997-11-13:
Vi kan se, hvordan udviklingen er, og jeg har tidligere tilkendegivet her i salen ved behandlingen af en anden sag, som var rejst af SF, at der efter min opfattelse kommer en lille stigning i byggeriet også i 1998, og det skal vi se ud fra det niveau, det har haft i 1996 og 1997.
Leif Mikkelsen (V), 2005-06-16:
Venstres ordfører har overvejet fordele og ulemper, og mit kendskab til foreningslivet har gjort, at det her er en hensigtsmæssig og god lovgivning, der præcis har taget de hensyn, der skal tages til, at det er frivillige ledere, der i deres fritid skal håndtere de her ting.
Kristian Thulesen Dahl (DF), 2014-10-09:
Og så svarede hr. Mogens Jensen minsandten, og nu citerer jeg: Nu er det her et arbejdsprogram med et længere sigte, og det skal ikke gennemføres inden for et finansår, men det er helt klart, at når vi lægger konkrete forslag frem på baggrund af programmet, vil vi selvfølgelig anvise finansiering.
Kim Behnke (FP), 1997-10-28:
Men problemet er, at den lille smedemester, som har en halvautomatisk drejebænk, jo ikke har hverken teknik eller ressourcer til at forestå den uddannelse eller efteruddannelse. Det er og bliver efter min mening vigtigt, at vi så bruger nogle af vore samfundsressourcer på at uddanne nogle folk til det her frem for meget af det tant og fjas, man går og spilder folks tid med, mavedans og windsurfing og sådan noget, som man bruger samfundsressourcer til at uddanne folk i.
Lars Barfoed (KF), 2004-03-09:
Det er jo lettere sagt end gjort. Men jeg forstår altså, at Det Radikale Venstres ambition er sammen med Enhedslisten, Socialistisk Folkeparti og Socialdemokratiet at gennemføre en sådan skattereform, men man har bare ikke fundet ud af endnu, hvad den skal indeholde, ud over at jeg kan forstå, at den skal indeholde øgede skatter på erhvervslivet.